Einar Geir Jónsson hefur verið ráðinn sem sölu - og markaðsstjóri hugbúnaðarfyrirtækisins Unimaze . Einar þekkir fyrirtækið ágætlega en hann hefur setið í stjórn þess í ríflega átta ár , framan af sem meðstjórnandi en síðustu ár sem stjórnarformaður . Þetta kemur fram í tilkynningu frá Unimaze . „ Ég er mjög spenntur að taka við þessu nýja og krefjandi verkefni og hlakka mikið til að takast á við fjölbreyttar áskoranir sem bíða . Rafrænir reikningar eru framtíðin eins og allir vita og ríkið hefur nú gefið út að rafrænir reikningar séu skylda frá og með síðustu áramótum . Unimaze er ungt , sprækt og mjög flott fyrirtæki sem starfar bæði hérlendis og erlendis sem gerir þetta allt saman enn áhugaverðara , “ er haft eftir Einari í tilkynningunni . Áður en Einar kom til Unimaze hafði hann starfað sem forstöðumaður viðskiptaþróunar hjá Íslandspósti frá árinu 2008 . Þar áður var hann viðskiptastjóri hjá Vodafone . Hinn nýi sölu - og markaðsstjóri lauk BS námi í viðskiptafræði við HÍ en seinna meir MS gráðu í stjórnun í Pompeu Fabra háskólanum í Barcelona . „ Við erum ákaflega ánægð með að fá Einar Geir til liðs við okkur , þekkjum vel hans styrkleika og hvað hann kemur með að borðinu . Fyrirtækið stendur á ákveðnum tímamótum í dag og viljum við með þessu leggja aukna áherslu á sölu - og markaðsmál enda jarðvegurinn frjór um þessar mundir . Fyrirtækið hyggur einnig á landvinninga erlendis og það verður ekki síst verkefni Einars Geirs að huga að útflutningi hugbúnaðar sem reynst hefur íslenskum fyrirtækjum frábærlega undanfarin ár og skapað þeim mikið hagræði í sínum rekstri , “ segir framkvæmdastjórinn Markús Guðmundsson . Unimaze er sem fyrr segir hugbúnaðarfyrirtæki en það vinnur að lausnum sem gera fyrirtækjum kleift að senda rafræna reikninga með einföldum , öruggum og rekjanlegum hætti úr bókhaldi í bókhald . Í tilkynningunni er þess getið að fyrirtækið sé að leggja lokahönd á samþykktarkerfi sem gagnast gæti fyrirtækjum af öllum stærðum og gerðum .